hotchpotch/miracl-hf-unified huggingface dataset:
दक्षिणी तामान्दुआ
दक्षिणी तामान्दुआ (Southern tamandua) चींटीख़ोर के तामान्दुआ वंश की एक मध्यम आकार की जाति है जो दक्षिण अमेरिका में पाया जाता है। यह चींटीख़ोर सिर-से-पूँछ तक औसतन १.२ मीटर (३ फ़ुट ११ इंच) लम्बा होता है। यह चींटी, दीमक और मक्खी जैसे छोटे कीट खाता है और आमतौर पर रात में सक्रीय रहता है, हालांकि कभी-कभी दिन में भी देखा जा सकता है। इसके आगे के पंजे मज़बूत होते हैं और इनसे यह कीटों के छत्ते तोड़ने और परभक्षियों से अपनी रक्षा करने में सक्षम है। यह उत्तरी तामान्दुए का निकट-सम्बन्धी है लेकिन उस से अपनी अलग रंगत के कारण आसानी से अलग बताया जा सकता है।
भागफल
भागफल वह संख्या है, जो किसी संख्या को किसी अन्य संख्या से भाग करने पर प्राप्त होती है। उदाहरण के लिए दायें ओर के चित्र अनुसार 20 फल दिये गए हैं। यदि उन सभी फलों को चार लोगों में बराबर बाँटना है तो उसके लिए हमें 20 का 4 से भाग करना होगा। जिसके परिणाम स्वरूप हर व्यक्ति को 5 फल देकर हम 20 फलों को सभी चार लोगों में बराबर बाँट सकते हैं।
formula_1, अतएव इस समीकरण का भागफल है formula_2।
रेशमी चींटीख़ोर
रेशमी चींटीख़ोर (silky anteater) या पिग्मी चींटीख़ोर (pygmy anteater) चींटीख़ोर की एक जाति है जो मध्य और दक्षिणी अमेरिका में पाई जाती है। विश्व में इस समय चींटीख़ोरों की जो चार जातियाँ अस्तित्व में हैं उनमें रेशमी चींटीख़ोर का सबसे छोटा आकार है। यह सिर-से-पूँछ तक १७ से २४ सेमी (६.७ से ९.४ इंच) लम्बे, और वज़न में १७५ से ४०० ग्राम के होते हैं। इनके घने, मुलायम और रेशमी बाल होते हैं जिनका रंग पीला या भूरा होता है। साथ ही इनकी आँखे काली और पैरों के तलुवे लाल होते हैं।
वृक्ष विचरण
वृक्ष विचरण (arboreal locomotion) जानवरों के वृक्षों पर चढ़ने या चढ़कर वृक्ष-से-वृक्ष घूमने को कहते हैं। कई प्राणी पेड़ों पर आहार प्राप्त करने या छुपाने, वन-फ़र्श पर घूम रहे परभक्षियों से बचने, ऊँचाई से वन के बड़े क्षेत्र पर ग्रास या परभक्षियों पर दृष्टि डालने या प्रजनन में अपनी संतान अथवा अंडों को सुरक्षित रखने के लिये चढ़ जाते हैं। कुछ जानवर अपना पूरा या अधिकांश जीवन ही पेड़ों पर व्यतीत करने वाले वृक्षवासी होते हैं।
उर्वशी रौतेला
उर्वशी रौतेला (जन्म २५ फ़रवरी १९९४) एक भारतीय फ़िल्म अभिनेत्री तथा मॉडल हैं। इन्होंने अपने बॉलीवुड फ़िल्म कैरियर की शुरुआत अनिल शर्मा की एक्शन - रोमांच फ़िल्म सिंह साब द ग्रेट से की थी। इन्होंने २०१२ में "आई एम सी - मिस इंडिया" में विजेता बनी थी। ये २०१६ की सनम रे फ़िल्म में नज़र आएंगी। 2020 में, उन्होंने अजय लोहान द्वारा निर्देशित और श्रेयांस महेंद्र धारीवाल द्वारा निर्देशित कॉमेडी-ड्रामा वर्जिन भानुप्रिया में अभिनय किया। COVID-19 महामारी के कारण फिल्म को ZEE5 के माध्यम से रिलीज़ किया गया था।
रौतेला का जन्म हरिद्वार में २५ फरवरी १९९४ को मीरा रौतेला और मनवर सिंह रौतेला के यहाँ एक राजपूत परिवार में हुआ था।
उनका गृहनगर कोटद्वार है। रौतेला गार्गी कॉलेज, दिल्ली विश्वविद्यालय की पूर्व छात्रा हैं।
टेन्टेकल
प्राणी विज्ञान में टेन्टेकल (tentacle) किसी प्राणी के शरीर से लगा हुआ लचकीला और लम्बा उपांग होता है जिस से वह प्राणी चीज़ों को छू, सूँघ, चख़, पकड़, खींच या डस सके। आम तौर पर टेन्टेकल अकशेरुकी प्राणियों (invertebrates) में मिलते हैं और अक्सर यह जोड़ियों में होते हैं।
अनीसा मखलौफ
अनीसा अहमद मखलौफ (1930 - 6 फ़रवरी 2016) के पूर्व सीरिया के राष्ट्रपति हाफ़िज़ अल-असद की पत्नी और मौजूदा राष्ट्रपति बशर अल-असद की मां है। उसके पिता के परिवार (अल Makhlouf) Latakia प्रांत से (पुरस - गार्डन बाशा)। एक भी भाई के लिए अनीसा मोहम्मद मखलौफ, एक एकल और एक बहन फातिमा Makhlouf। वह 1950 में Hafez अल-असद से शादी कर ली विपक्षी उसके पिता, अल मखलौफ, सीरिया और सामाजिक नेशनलिस्ट पार्टी की संबद्धता की वजह से शादी करने से असद अंतर्गत आता है, जबकि बाथ अरब सोशलिस्ट पार्टी के बावजूद.
वह संयुक्त अरब अमीरात में दुबई में रोग के साथ एक लंबे संघर्ष के बाद 6 फ़रवरी 2016 में मृत्यु हो गई, कि उसके शरीर दमिश्क के लिए स्थानांतरित किया गया है।
मन्दना करीमी
मनिज़ेह करीमी (अंग्रेजी :Manizhe Karimi) (जो अभी मंदना करीमी के नाम से जानी जाती है। ) एक ईरानी फ़िल्म अभिनेत्री तथा मॉडल है जो अभी भारतीय हिन्दी फ़िल्मों में कार्य करती है। मॉडलिंग में कई सफलता पाकर इन्होंने बॉलीवुड में कदम रखा तथा भाग जॉहनी फ़िल्म में मुख्य किरदार निभाया। इनके अलावा करीमी "बिग बॉस ९" में द्वितीय विजेता भी रही। साल २०१६ की जनवरी में प्रदर्शित हुई क्या कूल हैं हम 3 में भी इनको मौका मिला है उस फ़िल्म में इन्होंने "शालू" का किरदार निभाया।
करीमी का जन्म ईरान की राजधानी तेहरान में हुई थी। इनके पिता का नाम "रेज़ा करीमी" जो की ईरानी है तथा मां "सबा करीमी" जो भारतीय है।
वेस्टइन, चेन्नई
वेस्टइन, चेन्नई इस शहर के वेलछारी उपनगर (जो कि शहर के दक्षिणी भाग मे स्थित है) मे बना एक १० मंज़िला भव्य होटेल है। यह वेस्ट इन समूह का भारत मे छठा होटेल है।
इस होटेल का उद्घाटन फ़रवरी २०१३ मे किया गया और नवंबर २०१३ मे इस होटेल ने अपने एसीयाई खाने की विशिष्टता वाले रेस्तराँ EEST (इसके अँग्रेज़ी नाम के चार पहले अक्षरों का अर्थ है ई = एलिगेंट = भव्यता, ए= एकस्क़सिते = अति सुंदर, एस =सेयेनिटी = शांति और टी = ट्राइयुंफ = विजय) का शुभारंभ किया गया।
यह होटेल ७७९२ वर्ग मीटर भूभाग पर बनी एक भव्य इमारत है। इस होटेल मे खाने-पीने के चार लोकप्रिय रेस्तराँ स्थित हैं। इनमे शामिल है एक पूरे दिन चलने वाला खानपान रेस्तराँ (सीज़नल टेस्ट्स), एक विशिष्टता वाला रेस्तराँ (ईस्ट), एक क्रिकेट की थीम परा बना बार (विलो) और एक तरणताल (स्वीमिंग पूल) के निकट बना रेस्टरौआँ (जिसमे ग्रिल और बार्बिक्यू की सुविधा उपलब्ध है)। इस होटेल मे स्थित विलासिता संबंधी सुविधेयों मे शामिल है - वेस्ट इन वर्कआउट नाम का एक जिम, एक बाहरी तरणताल, हेवनळी स्पा के नाम वाला स्पा, 'रन वेस्ट इन' के नाम से जाने जाना वाला सामूहिक दौड़ का कार्यकर्म।
इस होटेल मे १२,६०० वर्ग फीट के विस्तार वाला मीटिंग और समारोह के लिए प्रयोग किया जाने वाला क्षेत्र भी है। इसमे शामिल है दो बिना खंभो वाले बॉलरूम और १२ ब्रेक आउट रूम। साथ ही एक व्यावसायिक गतिविषियों के लिया बना २४ घंटे खुला रहने वाला बिज़्नेस सेंटर भी है। इस सेंटर मे हर वक्त निजी सहायक, टेक्नालजी हेल्प डेस्क और तकनीकी सेवा कार्यकर्ता भी उपलब्ध रहते हैं। इस होटेल की दूसरी मंज़िल के टेरेस पर एक खुले आसमान वाला तरणताल भी बना हुआ है। साथ ही होटेल के सबसे उपरी तल पर एक वेस्टिन एग्ज़िक्युटिव क्लब भी स्थित है।
इस होटेल मे आप २४ घंटे रूम सर्विस का आनंद उठा सकते हैं। होटेल के कॉफी शॉप मे प्रति दिन गर्मागर्म बफे नाश्ते (अतिरिक्त प्रभार के साथ) का इंतज़ाम भी रहता है। इस होटेल के सभी सार्वजनिक क्षेत्रो मे भी २४--घंटे उच्च गति वाली इंटरनेट सुविधा (अतिरिक्त प्रभार के साथ) चालू रहती है।  वॉलेट पार्किंग और सेल्फ़ पार्किंग की निशुल्क सुविधा भी उपलब्ध है और पूरे होटेल को धूम्रपान रहित माना जाता है।  इस होटेल के सभी २१५ वतांकुलित कमरों मे फायरप्लेस और मिनी बार जैसी सुविधाएँ भी उपलब्ध है। लगभग हर कमरे से शहर और तरणताल की गातविधियों का नज़ारा लिया जा सकता है। इन खास साज-सज्जा वाले कमरो में बिना शुल्क के मिलने वाले समाचार पत्र, ४२-इंच के एल सी डी टीवी, वाय्स मेल की सुविधा वाला कॉर्डलेस फोन और सेफ डेस्क के अलावा कुछ विशेष सुविधाएँ जैसे कि प्रीमियम सेटिलाइट चॅनेल, डीवीडी प्लेयर, लौंड्री और इंटरनेट सेवा भी अतिरिक्त प्रभार के साथ उपलब्ध कराई जाती है।
वेस्ट इन चेन्नई इस कारण से भी पर्यटकों के बीच लोकप्रिय है क्यूंकी यह हवाई अड्डे और शहर के प्रमुख पर्यटक स्थानो से काफ़ी नज़दीक है। इसके आसपास पड़ने वाले प्रमुख स्थान है। चेम्प्लास्ट क्रिकेट ग्राउंड, इंडियन इन्स्टिट्यूट ऑफ टेक्नालजी मद्रास, गुइन्डे नॅशनल पार्क, गुइन्डे रेस कोर्स और चेन्नई स्नेक पार्क।
इश्क़ किल्स
इश्क़ किल्स भारतीय हिन्दी आपराधिक धारावाहिक है, जिसका प्रसारण स्टार प्लस पर 16 फरवरी 2014 से शुरू हुआ। यह हर रविवार रात को प्रसारित होता था। कुल 13 सप्ताह देने के बाद यह बन्द हो गया। इसका निर्माण रोवड़ी रास्कल्स ने किया है। इसके प्रस्तोता बॉलीवुड के निर्माता निर्देशक विक्रम भट्ट हैं।
यह कहानी अपराध पर आधारित है, जो प्यार के कारण ही जन्म लेती है। इस धारावाहिक में प्रेम कहानी और उसके बाद उसमें होने वाले अपराध के बारे में बताता है।
काव्यांजलि
काव्यांजलि भारतीय हिन्दी प्रेम नाट्य धारावाहिक है, जिसका प्रसारण स्टार प्लस पर 25 जनवरी 2005 से 28 अगस्त 2006 तक हुआ।
काव्य नन्दा अपने माता पिता का एक लौटा संतान होता है। उसके पिता मयंक नन्दा की बहुत पहले ही मौत हो जाये रहती है। उसकी माँ नित्या नन्दा उसकी देख रेख करती रहती है। वह पाँच वर्षों के बाद अपने घर आता है। जहाँ वह शिमला में वह रुकता है। वहाँ उसकी मुलाक़ात एक अंजान लड़की से होती है। उसे देखते ही काव्या को उससे प्यार हो जाता है। वह उसे कई बार इधर उधर देखता है। एक दिन वह उसके आँखों के सामने रहती है तभी काव्य के साथ दुर्घटना हो जाती है और उसे चोट लग जाती है। लेकिन वह फिर भी उस घटना के बाद भी उसे खोजते रहता है।
लेकिन कुछ समय बाद काव्य की शादी तय हो जाती है। उसके बाद काव्य पुनः उस लड़की को देखता है। उसे पता चलता है कि उसकी शादी कि तैयारी उसे ही करने को मिली है। वह उससे बात करने की कोशिश करता है, लेकिन वह उससे बात नहीं करती है। बहुत लम्बी बात के बाद उसे पता चलता है कि वह जुड़वा बहनें हैं और वह जिससे मिला था वह औंजूम है। अंजलि उसके जैसे ही दिखती है। इसके बाद काव्य और अंजलि एक दूसरे के अच्छे दोस्त हो जाते हैं। लेकिन काव्य किसी न किसी रूप में अंजलि में अंजुम को खोजते रहता है और उससे प्यार करने लगता है। एक दिन अंजलि काव्य को बताती है कि उसकी मंगनी हो चुकी है। काव्य उसे अपने शादी का निमंत्रण पत्र देने जाता है और उसे पता चलता है कि अंजलि कि उस दिन शादी थी। अंजलि उसके लिए एक पत्र छोड़े रहती है, जिसमें वह काव्य के लिए उसके मन में क्या है, लिखी रहती है। काव्य यह समझ जाता है कि अंजलि उससे प्यार करती है और वह अंजलि कि शादी रोकने वहाँ जाता है। लेकिन अंजलि अपने मंगेतर का विश्वास नहीं तोड़ना चाहती है। बाद में काव्य और अंजलि कि शादी हो जाती है।
आचार्य किशोर कुणाल
आचार्य किशोर कुणाल सेवानिवृत भारतीय पुलिस सेवा के अधिकारी तथा संस्कृत अध्येता हैं। वे बिहार राज्य धार्मिक न्यास बोर्ड के अध्यक्ष हैं। वे पटना के महावीर मन्दिर न्यास के सचिव भी हैं। वे पटना के ज्ञान निकेतन नामक प्रसिद्ध विद्यालय के संस्थापक भी हैं।
सकल राष्ट्रीय आय
किसी देश की उत्पादन व्यवस्था से अंतिम उपभोक्ता के हाथों में जाने वाली वस्तुओं या देश के पूँजीगत साधनों के विशुद्ध जोड़ को ही राष्ट्रीय आय कहते हैं। किसी देश के नागरिकों का सकल घरेलू एवं विदेशी आउटपुट सकल राष्ट्रीय आय कहलाता है।
राष्ट्रीय आय की परिभाषा -
किसी भी अर्थव्यवस्था में वस्तुओ और सेवाओ का प्रवाह , उत्पादन और उनमे होने वाली वृद्धि को राष्ट्रीय आय से जोड़ा जाता है
राष्ट्रीय आय की गणना निम्न विधि से करते है -
आय विधि – उत्पादन के कारकों के मिलने वाले प्रतिफल का योग
समस्या – वाही पर लागु हो सकता था , जहाँ उत्पादक कारक ज्ञान है .
संगठित क्षेत्र – जहाँ उत्पादन का रजिस्ट्रेशन हो
असंगठित क्षेत्र – उत्पादन करने वाले जिसका रजिस्ट्रेशन हो ,उत्पादन के कारक , आय की घोषणा नहीं करते
जैसे – भारत में अधिकतर लोग ऐसे हते ( जैसे समोसे वाला )   इस विधि से केवल सरकारी और प्राइवेट जॉब तक गणना सीमित रहा
व्यय विधि –
आय   =   व्यय     +     बचत  ( ज्ञात हो )
यदि अर्थव्यवस्था के हर बिंदु पर होने वाले व्यय ज्ञात हो
अगर व्यय ,बचत ज्ञात हो तो इन दोनों को जोड़कर राष्ट्रीय आय का अनुमान लगा सकते है .
समस्या – भरता में बिल न लेने देने की समस्या , ज्यादातर खर्च रजिस्टर्ड ( पंजीकृत ) नहीं होते थे
उत्पादन विधि – राष्ट्रीय आय की गणना में सबसे सही तरीका बनकर उभरा
किसी वित्तीय वर्ष में अंतिम उत्पादित वस्तु और सेवा का मौद्रिक ( आय ) , राष्ट्रीय आय है.
अतः राष्ट्रीय आय -   १. एक वित्तीय वर्ष में , २. उत्पादित अंतिम वस्तुओ व सेवाओ का शुध्द मूल्य का योग
( विदेशो से अर्जित शुध्द आय भी शामिल )
अंतिम उत्पादन ही क्यों – ताकि एक ही चीज की बार-बार गणना न हो .
जैसे –    गेहूं =>  आटा  => ब्रेड => पिज्जा
५ /-      १० /-     २० /-     ५० /-  अंतिम उत्पाद
५ + १० + २० +५०  =८५               (ऐसा गणना नहीं करना)
यहाँ उत्पादित मूल्य नहीं , मूल्यवर्धन (Value Add) जोडन  चाहिये
मूल्य-वर्धन = (गेहूं) ५ + ५ + १० + ३०  => ५०      [मूल्यवर्धन = अंतिम उत्पाद की कीमत]
राष्ट्रीय आय को दर्शाने वाली विधियां
१.सकल घरेलु उत्पाद
२.सकल राष्ट्रीय उत्पाद
३.शुध्द घरेलु उत्पाद
४.शुध्द राष्ट्रीय उत्पाद
सूचना अर्थशास्त्र
सूचना अर्थशास्त्र (Information economics या economics of information), व्यष्टि अर्थशास्त्र की एक शाखा है जिसमें इस बात का अध्ययन किया जाता है कि सूचना तथा सूचना तन्त्र किस प्रकार अर्थव्यवस्था को एवं आर्थिक निर्णयों को प्रभावित करते हैं।
औद्योगिक संगठन
अर्थशास्त्र में, औद्योगिक संगठन (industrial organization) की संकल्पना का विकास फर्म के सिधान्त से विकसित हुई है।
अकबरपुर फ़िरोज़ाबाद
अकबरपुर बाबा नीम करौरी की जन्म भूमि है।
कैल्टन पहाड़ी
कैल्टन पहाड़ी या काॅल्टन पहाड़ी(; "क़ैल्टन हिल्ल्") स्काॅटलैंड के एडिनबर्ग शहर के केन्द्र में स्थित एक पहाड़ी है। यह एडिनबर्ग के "प्रिन्सेस् स्ट्रीट" के पूर्वी छोर के आगे स्थित है और एडिनबर्ग के युनेस्को विश्व धरोहरों स्थलों की सूची में शामिल है। यहां से शहर का बेहद खूबसूरत नज़ारा देखा जा सकता है, और अकसर इसी पहाड़ी पर से ली गई एडिनबर्ग के नज़ारों की तस्वीरों को "पोस्टकार्डों" और चत्रों के लिये उपयोग किया जाता है। यह पहाड़ी स्काॅटिश सरकार का मुख्यालय है, जोकी इस पहाड़ी की दक्षिणी ढलानों पर स्थित "सेन्ट ऐन्ड्र्यूज़ हाउस" में आधारित है, एवं अन्य महत्वपूर्ण भवन, जैसे: स्काॅटिश संसद भवन और "हाॅलीरूड पैलेस"("स्काॅटलैंड के शासक" का आधिकारिक शाही निवास है), सब इसी पहाड़ी की तराईयों पर स्थित हैं। इस संदर्भ में इस पहाड़ी को स्काॅलैंड में, नई दिल्ली की रायसीना पहाड़ी के समभागी के रूप में देखा जा सकता है। इन महत्वपूर्ण सरकारी भवनों के अलावा इस पहाड़ी पर और भी कई प्रतिश्ठित इमारतें; जैसे की: नेल्सन स्मारक, डुगल स्टीवर्ट स्मारक, स्काॅटलैंड का राष्ट्रीय स्मारक, राॅबर्ट बर्नस् स्मारक, पुरानी "राॅयल हाई स्कूल"(शाही उच्चविद्यालय), "पोलिटिकल मार्टर्सेज़ भाॅन्युमेन्ट"(राजनैतिक शहीदों का स्मारक) और सिटी ऑब्ज़र्वेटरी(नगर वेधशाला), यहां स्थित हैं। इनके अलावा पुरानी और नई काॅल्टन क़ब्रगाह भी इसी के पास स्थित हैं, जहांपर एडिनबर्ग एवं स्काॅटलैंड की इतिहास के कई महत्वपूर्ण एवं मान्य हस्तिसों के क़ब्र हैं।
तिंवरी
तिंवरी भारत के राजस्थान राज्य के जोधपुर ज़िले की एक तहसील तथा उपनगर है। तिंवरी के नजदीकी कस्बे मथानिया तथा घेवड़ा है। तिंवरी में सुप्रसिद खोखरी माता का मंदिर , जो अपने कथाओं के लिए प्रसिद्ध हैं। यहाँ के तालाब और जलकुंड भी जाना जाता हैं। दादा भगवान और गीता धाम दर्शन पर्यटन स्थल हैं।
द्वितीय पुलकेशी
इमडि पुलीकेशि (ई. 610-649AD ) के नाम से भी वाकिफ है। 'इमाडि पुलकेशीन' या 'इमडि पुलकेशी' चालुक्य वंश के एक प्रसिद्ध राजा थे। चालुक्य शासक जैन थे। वे मूल रूप से बनवासी के रहने वाले थे। बादामी के भूतनाथ मंदिर को बनवासी शैली में उकेरा गया है। तीसरी और चौथी गुफा मंदिर जैन धर्म के देवता हैं। बहुत से लोग यह दावा करके लोगों को गुमराह करते हैं कि वे क्षत्रिय हैं और अन्य एक अलग जाति के हैं। महाराजा इमडी पुलिकेशी की पत्नी अलुपा (अल्वा) वंश की है। महाराजा मंदिरों के प्रेमी हैं।इस प्रकार मंदिर कर्नाटक, आंध्र प्रदेश, तेलंगाना, मध्य प्रदेश, महाराष्ट्र और थाईलैंड और कंबोडिया के बीच बनाया गया है। चालुक्य राजाओं के लिए घोड़े और हाथियों को थाईलैंड और कंबोडिया में आयात किया गया था। उनके समय के दौरान, बादामी चालुक्यों का विस्तार दक्खन पठार तक हुआ।
हर्षवर्धन, जो उस समय सकलोत्तारपथेश्वर के नाम से जाने जाते थे, ने दक्षिणपथ जीतने की आशा में विंध्यपर्वदा के पास रेवानी के तट पर डेरा डाला था। इसे सहन करने में असमर्थ, पोलकेशी ने हर्षवर्धन का सामना किया और उसे परमेश्वर की उपाधि से हराकर उसकी सेना को तबाह कर दिया,उनके प्रसिद्ध ऐहोल शिलालेख (AD) में कहा गया है कि उन्होंने बादामी राजधानी से राज्य पर शासन किया, पश्चिम सागर से बंगाल की खाड़ी तक, नर्मदा से दक्षिण सागर तक, दक्षिणपतास्वामी / दक्षिणापथेश्वर शीर्षक के तहत अपनी संप्रभुता स्थापित की। उनकी ख्याति भारत में ही नहीं विदेशों में भी फैली।
जीवविज्ञान में सममिति
जीवविज्ञान में सममिति (symmetry in biology) किसी जीव में समान रूप के अंगों की संतुलित उपस्थिति को कहते हैं, मसलन मनुष्यों में संतुलित व्यवस्था से एक बायाँ और उसी के जैसा एक दायाँ हाथ होता है। जीवविज्ञान में कई प्रकार की सममिति देखी जाती है और ऐतिहासिक रूप में इसका जीववैज्ञानिक वर्गीकरण में काफ़ी महत्व रहा है।
व्यासीय सममिति (radial symmetry) ऐसे जीवों में पाई जाती है जिन्हें अगर उनके केन्द्र से निकलने वाले किसी काल्पनिक समतल द्वारा काटा जाये तो वे कई स्थानों पर उनके कटे हुए भागों में क़रीब-क़रीब सममिति देखी जा सकती है। उदाहरण के लिये तारामीन (स्टारफ़िश) में व्यासीय सममिति होती है। ऐसे जीवों की कोई दाई-बाई तरफ़ नहीं होती।
द्विभागीय सममिति (bilateral symmetry) उन जीवों में पाई जाती है जिन्हें अगर बीच में से ऊपर से नीचे एक समतल काटे तो दो लगभग एक जैसे बराबर के हिस्से बन जाते हैं। यह सममिति मानवों, कुत्तों, इत्यादि में देखी जाती है। क्रम-विकास (इवोल्यूशन) के नज़रिये से द्विभागीय सममिति प्राणियों के पनपने के लिये बहुत ही सफल रही है और वर्तमानकाल में पृथ्वी के ९९% प्राणियों में द्विभागीय सममिति देखी जाती है।
कुछ टेनोफोरा जैसे जीवों में द्विव्यासीय सममिति (biradial symmetry) देखी जाती है जो व्यासीय और द्विभागीय सममिति का मेल है। इसमें जीव को अपने केन्द्र के इर्द-गिर्द सुसज्जित चार भागों में बांटा जा सकता है जिसमें उल्टे छोर के दो भाग एक-जैसे होते हैं लेकिन वे अन्य दो भागों से अलग होते हैं, जो कि स्वयं आपस में एक-से होते हैं। कुछ जीववैज्ञानिकों का मत है कि जीवन के क्रम-विकास (इवोल्युशन) में यह व्यासीय और द्विभागीय सममिति के बीच का पड़ाव है, यानि आरम्भ में जीवों में व्यासीय सममिति ही थी, जिस से फिर द्विव्यासीय सममिति विकसित हुई जो आगे चलकर द्विभागीय सममिति में विकसित हुई।
सारे जीवों में सममिति नहीं होती। कुछ ऐसे भी जीव हैं जिनमें असममिति (asymmetry) मिलती है। कुछ हद तक सममिति-वाले जीवों में भी असममिति होती है क्योंकि उनके एक-जैसे भागों में भी ज़रा-बहुत अंतर तो होता ही है, मसलन किसी मानव के दोनों हाथों में थोड़ा सा अंतर होता ही है और मानवों का हृदय भी शरीर के केवल बाएँ भाग में होता है। लेकिन कुछ स्पंज और अन्य जीव ऐसे होते हैं जिनकी शरीर-रचना में कोई भी सममिति नहीं होती। ध्यान दें कि कुछ अन्य स्पंजों में व्यासीय सममिति देखी जाती है।
आँकड़ा चाक्षुषीकरण
कम्प्यूटर की सहायता से, बड़े आकार के आँकड़ों को ग्राफ या किसी अन्य दृष्य रूप में प्रस्तुत करना आँकड़ा चाक्षुषीकरण (Data visualization ; चक्षु=आँख) कहलाता है। बहुत से लोग इसे आज के युग का 'दृष्य संचार' (visual communication) भी मानते हैं। आंकड़ों को दृष्य रूप में प्रस्तुत करने से उनमें छिपी सूचना (जैसे अधिकतम मान, न्यूनतम मान, ट्रेंड आदि) उभरकर सामने आ जाती है और इससे नयी अंतर्दृष्टि ( insights) प्राप्त होती है।
लोच
अर्थशास्त्र के सन्दर्भ में, लोच (elasticity) शब्द का उपयोग किसी आर्थिक चर को बदलने पर किसी दूसरे चर में हुए परिवर्तन की मात्रा बताने के लिये किया जाता है। यदि एक चर के परिवर्तन से दूसरा चर अधिक परिवर्तित होता है तो कहते हैं कि लोच अधिक है। उदाहरण के लिये, यदि किसी उत्पाद के मूल्य में कमी की जाय तो उसकी बिक्री कितनी बढ़ेगी, इसके लिये 'लोच' शब्द का प्रयोग किया जाता है। कीमत बढ़ने पर गिफीन वस्तु की मांग बढ़ती हैं व कम होनें पर कुछ घटती हैं । जैसें - यदि शुद्ध घी की कीमत बढ़ जाएं व आय परिवर्तित ना हों तो उपभोक्ता वनस्पति की ओर प्रतिस्थापन कर देता हैं व तत्पश्चात यदि आय में वृद्धि होती हैं तो वह वनस्पति घी में कुछ कमी कर के कुछ मात्रा शुद्ध घी की लेता हैं अत: तब वनस्पति घी एक तरह से गिफीन वस्तु होती हैं ।
किसी वस्तु की कीमत में होने वाले परिवर्तन के फलस्वरूप उस वस्तु की माँगी गई मात्रा में होने वाले परिवर्तन की माप को ही माँग की लोच कहा जाता है। अर्थशास्त्र में माँग का नियम एक महत्त्वपूर्ण नियम है जो किसी वस्तु की कीमत में होने वाले परिवर्तन के परिणामस्वरूप उस वस्तु की माँग में होने वाले परिवर्तन की दिशा को बताता है। यह एक गुणात्मक कथन (क्वालिटेटिव स्टेटमेण्ट) है। इससे यह तो ज्ञात हो जाता है कि वस्तु की कीमत में कमी होने पर उस वस्तु की माँग बढ़ेगी अथवा कीमत में वृद्धि होने पर उस वस्तु की माँग कम होगी।
किसी वस्तु की कीमत में होने वाले परिवर्तन के परिणामस्वरूप माँग में होने वाले आनुपातिक परिवर्तन की जानकारी जिस धारणा से होती है उसे माँग की लोच (Elasticity of demand) कहा जाता है। अतः यह कहना उचित होगा कि माँग की लोच एक परिमाणात्मक कथन (क्वाण्टिटेटिव स्टेटमेण्ट) है।
किसी वस्तु की कीमत में होने वाले परिवर्तन के फलस्वरूप उस वस्तु की माँगी गई मात्रा में होने वाले परिवर्तन की माप को ही माँग की लोच कहा जाता है
आधुनिक अर्थशास्त्री बोल्डिंग एवं श्रीमती जॉन रोबिन्सन ने माँग की मूल्य लोच को गणितीय में प्रकट किया है। श्रीमती जॉन रोबिन्सन के अनुसार, "माँग की लोच किसी मूल्य या उत्पादन पर मूल्य में अल्प परिवर्तन के फलस्वरूप क्रय की गई मात्रा के आनुपातिक परिवर्तन को मूल्य के आनुपातिक परिवर्तन से भाग देने पर प्राप्त होती है।" इसे निम्न सूत्र के रूप में व्यक्त किया जा सकता है-
जहाँ formula_2 लोच, formula_3 माँग की मात्रा, तथा formula_4 मूल्य है।
अतः यह कहना उचित होगा कि 'माँग का मूल्य लोच' किसी वस्तु के मूल्य में परिवर्तन के फलस्वरूप उसकी माँगी गई मात्रा में परिवर्तन की दर होती है।
एक साबुन का मूल्य पहले १० रूपये था और इसकी बिक्री १ लाख प्रतिदिन थी। जब इसका मूल्य बढ़ाकर ११ रूपये कर दिया गया तब इसकी बिक्री घटकर ९५ हजार प्रतिदिन हो गयी। तो, अतः इस साबुन के मांग की लोच ०.५ या ५० प्रतिशत है।
रोबर्ट अब्डेसेलम
रोबर्ट अब्डेसेलम फ्रांस के टेनिस खिलाड़ी थे। इनका जन्म 27 जनवरी 1920 को हुआ था और 86 वर्ष की उम्र में 26 जुलाई 2006 को इनका निधन हुआ। यह 1947 से 1953 तक कई बार डेविस कप के लिए खेल चुके हैं।
टिड्डिम लोग
'टिड्डिम' या 'तेदिम' लोग म्यान्मा के राज्य चीन स्टेट और भारत की उत्तर-पूर्व पे रहताहै
वे तेदिम भाषा बोलते है जो १५५००० के बारे में उन्हें भारत में रहने वाले के साथ १९९० के इन म्यांमार में रहते थे। तेदिम लोग २३०००० के बारे में लोगों में गिने जा रहे हैं। तेदिम के बारे में ७० प्रतिशत शेष स्वदेशी धर्मों का अभ्यास के साथ , ईसाई हैं।
बाइबिल को १९८३ में तेदिम भाषा में अनुवाद किया गया है। हालांकि नए करार का अनुवाद किया गया था और १९३२ में तेदिम भाषा में प्रकाशित किया गया। वे एक संगठन तेदिम चिन यूनियन, मणिपुर के चुराचांदपुर जिला में मुख्यालय के रूप में बना चुके हैं। वे मणिपुर में सभी जनजातियों के एकीकरण के लिए काम करते हैं।
लेबुआ होटल एंड रिसॉर्ट्स
लेबुआ होटल एवं रिसॉर्ट्स बैंकॉक स्थित लक्ज़री होटल्स एवं रेस्टोरेंट्स कंपनी हैं। इस होटल की शाखाएं थाईलैंड, इंडिया एवं न्यूजीलैंड में हैं, इस होटल की स्थापना २००३ में एक रेस्टोरेंट के साथ की गयी थी, धीरे-धीरे इसकी प्रसिद्धि बढ़ती गयी एवं अब इसने मुख्य कार्यकारी अधिकारी दीपक ओहरी के नेतृत्व में जर्मन फाइन डाइनिंग रेस्टोरेंट के क्षेत्र में कदम रखा हैं।
लेबुआ होटल्स एंड रिसॉर्ट्स एक तेजी से अंतरराष्ट्रीय लक्जरी ब्रांड है जिसके अंतर्गत विशिस्ट होटलों, रेस्तरां और बार की श्रृंखला चलती हैं। लेबुआ होटल्स एंड रिसॉर्ट्स की सबसे बड़ी विशेषता इसकी मेहमान नवाज़ी है। यहाँ पर आने वाले आगंतुकों का पूरा ख्याल रखा जाता हैं। यहाँ की अन्य विशेषता इसके नए तरीके हैं जो यहाँ पर इस्तेमाल किये जाते है। सारे विश्व में लेबुआ होटल्स एंड रिसॉर्ट्स अपने इसी विशेषता के कारण जाना जाता है।
लेबुआ होटल्स एंड रिसॉर्ट्स में विलासिता के सारे साधन मौजूद है जो यहाँ आने पर आपको बार मजबूर करती है। इस होटल समूह का संचालन इस तरीके से किया जाता है की यहाँ रुकने वाले आगंतुकों को कोई दिक्कत न हो। इसके चलते यह सारे विश्व में मसहूर एवं कई पुरस्कारों से नवाजा जा चूका है।
लेबुआ होटल्स एंड रिसॉर्ट्स के भारत में कई होटल्स है जो अपनी भव्यता के लिए प्रसिद्ध है। ये होटल मुख्यत भारत के राजस्थान में स्थित है जो शुरू से ही अपनी सांस्कृतिक विरासत के लिए प्रसिद्ध रहा है। इस होटल में कई विशिस्ट प्रकार के होटल हैं जो अपनी फाइन डाइनिंग के लिए प्रसिद्ध है। इस होटल ने काफी कम दिनों में कई नई ऊचाइयों को छुआ है
क़ब्र
कब्र उस स्थान को कहते हैं जहाँ किसी व्यक्ति अथवा जीव-जंतु को उसके देहांत के बाद दफ़नाया जाता है। कब्रें आम तौर पर एक अलग क्षेत्र में पाई जाती हैं जिसे क़ब्रिस्तान कहा जाता है। कब्र के ऊपर यदि कोई इमारत बनाई जाए तो उसे मक़बरा कहा जाता है। कब्रिस्तान में कब्रों को सामान्यतः एक पत्थर (शिला) से चिन्हित किया जाता है, परन्तु चिन्हीकरण विस्तृत भी हो सकता है।
कब्र एक से अधिक व्यक्तियों/जीवों की भी हो सकती हैं। ऐतिहासिक रूप से महामारी फैलने पर सामूहिक कब्रों का प्रयोग भी किया गया है।
जी आर टी ग्रैंड चेन्नई
जी आर टी ग्रैंड चेन्नई एक एकलक्ज़री होटल हैं जो टी. नगर, चेन्नई, भारत में स्थित हैं। इसका स्वामित्व जी.आर. थंगा मलिगै (P) लिमिटेड के पास हैं जो चेन्नई की एक जानी मानी ज्वेलरी संगठन कंपनी हैं। यह होटल अपने महल के समान विशाल जगहों, जीवंत रूपांकनों, समकालीन सजावट और प्रौद्योगिकी के उपयोग के चलते होटल उद्योग में अपना अलग स्थान रखता है।
इस होटल तक आसानी से पहुंचा जा सकता हैं। जी.आर.टी ग्रैंड चेन्नई एयरपोर्ट से १० किलोमीटर की दूरी पर एवं रेलवे स्टेशन से ५ किलो मीटर पर स्थित हैं। इसकी दूसरी सबसे बड़ी खासियत इस होटल से अन्य आकर्षणों (पर्यटन स्थल, बिज़नेस सेंटर्स, माल्स) का काफी नजदीक होना है।
इस होटल में ९ फ्लोर्स है जिसमे कुल १३३ कमरे, जिसमे ६ सुइट्स भी शामिल हैं। इस होटल की सबसे बड़ी विशेषता इसके लाजवाब एवं विश्वस्तरीय रेस्टोरेंट्स हैं। जी.आर.टी ग्रैंड होटल में 5 प्रकार के कमरे है जो हर यात्री की जरूरतों के लिए अनुकूल है।
यहाँ पर बेहतरीन क़ुइज़िन् एवं कॉकटेल का अद्भुत संगम होता हैं। यहाँ के शेफ के हाथों में जादू हैं जो आपके जीभ ही नहीं मन को भी तृप्त कर देंगे। इसलिए ये होटल आगंतुकों के बीच एक ख़ास स्थान रखता हैं यहाँ देशी एवं विदेशी दोनों प्रकार के व्यंजन मिलते हैं जो सबके मन को भाते हैं।
एनी टाइम: २४ घंटे खुला रहने वाला एक रेस्टोरेंट। कॉपर प्वाइंट: भारतीय खाने के लिए प्रसिद्ध।
अजुलिा: एक एक भूमध्यसागरीय रेस्तरां।
हाई टाइम: ३ स्तरों वाला एक बार।
इस होटल के भूतल पर एक कॉफी की दुकान है।
यहाँ पर विश्वस्तरीय स्पा सुविधा भी उपलब्ध है जो आपके शरीर एवं मन को तरोताजा कर देता हैं एवं आप नए उत्साह के साथ, यहाँ से जाने के बाद अपने काम में लग जाते हैं। स्पा में बहुत प्रकार के ब्यूटी ट्रीटमेंट में दिए जाते हैं जो लोगों के द्वारा काफी पसंद किये जाते हैं। यहाँ का बोधि स्पा का पुरे विश्व में नाम है। इस होटल को दिसंबर 2001 में आईएसओ 9001:2000 प्रमाण पत्र से सम्मानित किया गया।
घाटे की वित्त व्यवस्था
यदि किसी अवधि में व्यय, संप्राप्ति (रिवेन्यू) से अधिक हो तो इसे घाटे की वित्त व्यवस्था (Deficit financing) या घाटे का बजट (deficit budget) कहते हैं, तथा व्यय और संप्राप्ति के अन्तर को घाटा या बजट घाटा (budget deficit) कहते हैं। 'घाटे के बजट' का विलोम 'बचत का बजट" (surplus budget) तथा 'बजट घाटा' का विलोम 'बजट अधिक्य' (budget surplus) है। घाटे/बचत की वित्त व्यवस्था किसी सरकार की हो सकती है, किसी निजी कम्पनी की, या किसी व्यक्ति की
अर्थशास्त्र में घाटे की वित्त व्यवस्था एक विवादास्पद विषय है जिसके लाभ/हानि पर विद्वानों के अलग-अलग विचार हैं।
जब सरकार की आय कम हो तथा व्यय अधिक हो तब ऐसी स्थिति में सरकार कर्ज लेकर व्यय करती है इसे बजट घाटा या हीनार्थ प्रबंधन कहते है
कोरोंगो एयरलाइन्स
कोरोंगो एयरलाइन्स sprl (प्रवासी पक्षियों के स्वाहिली शब्द) डेमोक्रेटिक रिपब्लिक ऑफ़ द कांगो की एक एयरलाइन थी, जिसका मुख्यालय लुबुम्बाशि में था। इसकी स्थापना ब्रुसेल्स एयरलाइन्स एवं अन्य बेल्जियन निवेशकों द्वारा की गयी थी। यह लुबुम्बाशि इंटरनेशनल एयरपोर्ट से घरेलु मार्गों पर उड़ान भरता था।
ब्रुसेल्स एयरलाइन्स ने डेमोक्रेटिक रिपब्लिक ऑफ़ द कांगो में एक प्रादेशिक एयर लाइन सेवा की स्थाफना में 2007 से प्रयास करना प्रारम्भ किया था। इसमें रूचि की वजह डेमोक्रेटिक रिपब्लिक ऑफ़ द कांगो का पूर्व में बेल्जियन का उपनिवेश होना है। बेल्जियम के साथ इसके मजबूत व्यापारिक एवं राजनितिक सम्बन्ध हैं। 2007 में एयर डीसी का गठन हुआ जो हेवा बोरा एयरवेज, के साथ संयुक्त उपक्रम था। 2008 में इस प्रोजेक्ट के सफलता के बारे में सवाल उठने लगे थे जब हेवा बोरा एयरवेज फ्लाइट 122 के दुर्घटना में कई सुरक्षा खामियों का पता चला। जिसके चलते हेवा बोरा को यूरोपियन यूनियन में विमान संचालन पर प्रतिंबंध लगा दिया गया (डेमोक्रेटिक रिपब्लिक ऑफ़ कांगो के किसी भी विमान वाहक कंपनी को 2006 के बाद से यूरोपीय संघ को काली सूची में शामिल किया गया था। इसके पीछे देश में विनियामक निरीक्षण का अभाव होना था, लेकिन ब्रसेल्स की हेवा बोरा इसमें एक अपवाद था)। अंतता, एयर डीसी परियोजना को पहले अनिश्चित काल के लिए स्थगित कर दिया गया और अंत में बंद कर दिया गया।
ब्रसेल्स एयरलाइंस के द्वारा एक नया प्रयास 2009 में शुरू किया गया था जो इसकी ब्रसेल्स-किंशासा उड़ानों के लिए एक क्षेत्रीय फीडर सेवा स्थापित करने से सम्बंधित था। इसी साल के दिसंबर में, कोरोंगो एयरलाइंस स्थापित किया गया था। जिसमे इसके शेयरों का स्वामित्व 70 प्रतिशत एयर बेल, (बेल्जियम की एक होल्डिंग कंपनी थी जो वस्तुत ब्रसेल्स एयरलाइंस (49.5 प्रतिशत) की ही एक इकाई थी) और फॉरेस्ट समूह (50.5 प्रतिशत) के पास था।
अंत में, १२ जनवरी 2012 को कोरोंगो एयरलाइंस अपनी एयरलाइन का लाइसेंस जारी किया गया था। 23 फरवरी को, इस एयरलाइन्स को वाणिज्यिक राजस्व उड़ानों के लिए मंजूरी दी गई थी, जो उस वर्ष के 16 अप्रैल को लुबुम्बाशि-किंशासा मार्ग पर शुरू किया गया है, फिर बाद के आने वाले महीनो में अन्य घरेलू स्थलों जोहान्सबर्ग के लिए उड़ान भरना प्रारम्भ किया।
पर 4 सितंबर 2015, कोरोंगो निवेशकों ने उड़ान संचालन को बंद करने और कंपनी को भंग करने का निर्णय लिया। इस निर्णय के पीछे दो वजहों को जिम्मेवार माना गया जिसमे पहली नव स्थापित कांगो कांगो एयरवेज के साथ प्रतिस्पर्धा था, साथ ही इस घटना से दो सप्ताह से पहले एक घटना थी जिसमे इसके एकमात्र हवाई जहाज, बोइंग 737-300 ऊ-एल टी एम भी शामिल था। इन दो घटनाओ के चलते कंपनी को भांग करने का निर्णय लिया गया।
मई 2013 के रूप में, कोरोंगो एयरलाइंस निम्नलिखित गंतव्यों के लिए उड़ानें संचालित करती थी :
डेमोक्रेटिक रीपब्लिक ऑफ द कॉंगो
किंशासा - न'दजिली हवाई अड्डे
लुबुम्बाशि - लुबुम्बाशि अंतरराष्ट्रीय हवाई अड्डे का आधार
मबुजी मई - मबुजी मई हवाई अड्डे दक्षिण अफ्रीका
जोहांसबर्ग - और तम्बू इंटरनेशनल एयरपोर्ट
घेवड़ा, जोधपुर
घेवड़ा राजस्थान के जोधपुर ज़िले के तिंवरी तहसील का एक गांव है। घेवड़ा से जोधपुर शहर लगभग 50 किलोमीटर दूर है तथा तिंवरी एवं मथानिया एवंं औसिंंया इनके सबसे नजदीकी कस्बे है।
गांव में एक मुख्य मंदिर सावलों जी का है इसके अलावा बस स्टैंड से 800 मीटर दूर रूपावतों का बेरा पर लगभग 500वर्ष प्राचीन बाबा रामदेवजी का मंदिर स्थित है जिसके बारे में मान्यता है कि बाबा रामदेवजी मसुरिया जोधपुर होते हुए यहाँ पधारे तथा विश्राम किया लालसिंह जी राजपुरोहित के पूर्वजों को दर्शन दिए और यहाँ पर पानी का कुँआ बनाने का बोला फिर यहाँ से रामदेवरा प्रस्थान कर दिए ।तब से लेकर आज तक लालसिंह के परिवार द्वारा यहाँ नित्यविहार पूजा अर्चना की जाती है ।भाद्रपद शुक्ल द्वितीय को यहाँ दर्शन करने आने वाले भक्तो की भीड़ रहती है ।ऐसी मान्यता है कि यहाँ श्रद्धा से आने वाले भक्तों की हर मनोकामना पूर्ण होती है । इसके अलावा गाँव में शिवजी का भी मंदिर है एवं सती माता के स्थान है। गाँव के मुख्य बस स्टैंड से 1 किलोमीटर की दूरी पर तिंवरी रोड़ पर गौशाला स्थित है । गाँव की सीमा पर झुंझार सिंह जी भोमिया जी का स्थान है। मुख्यतः यहाँ राजपुरोहित जाति के लोग ज्यादा है इसके अलावा भी चौधरी (जाट),माली,माहेश्वरी, वैंंष्णव ,दर्जी,सुथार, नाई, मेगवाल सहित सभी जातियों के लोग निवास करते है तथा यहाँ के लोग व्यापार और कृषि कार्य पर निर्भर हैं। शिक्षा के लिए गाँव में उच्च माध्यमिक सरकारी विद्यालय है। एक प्राथमिक स्वास्थ्य केंद्र भी है ।
राम सिंह (बहुविकल्पी)
राम सिंह एक व्यक्ति वाचक संज्ञा का शब्द है, जो भारत नेपाल तथा कई अन्य देशों में व्यक्ति विशेष के लिए प्रयुक्त होता है। रामसिंह से निम्नलिखित व्यक्तियों का बोध होता है:-
दयाकोर
दयाकोर या दयाकौर एक छोटासा सा गांव है जो भारतीय राज्य राजस्थान के जोधपुर ज़िले के अंतर्गत आता है तथा यह फलोदी तहसील में आता है। पीलवा ,जालोड़ा ,कुशलावा। इत्यादि इनके पड़ोसी गाँव हैं। यहां विभिन्न जातियां निवास करती है तथा हिंदुओं के अलावा मुस्लिम धर्म के लोग भी निवास करते है।
दयाँकोर गाँव में से होकर एक राजीव गांधी लिफ्ट नहर बहती हैं , इसी के अतिरिक्त 'पीलवा, सदरी, जंभेश्वर नगर जल परियाेजना' का हेड क्वार्टर भी तेली पुलिया दयाँकोर हैं |
मथानिया
मथानिया एक कस्बा है जो भारत के राज्य राजस्थान राज्य के जोधपुर ज़िले के अंतर्गत आता है। यहां से जोधपुर हवाई अड्डा मात्र तीस किलोमीटर दूर है। मथानिया में एक प्राचीन करणी माता का मन्दिर है। मथानिया की सुप्रसिद्ध मिर्ची पूरे भारत में प्रसिद्ध है और यहां के आस-पास के गांव में कांदा और लहसुन पूरे भारत में सप्लाई होता है एक और नई फसल गाजर यहां की प्रसिद्ध बन गई है मथानिया की गाजर 3 फुट लंबी लाल कलर पूरे भारतवर्ष में प्रसिद्ध है । भारत-पाक 1971 में युद्ध के दौरान गाँव के सपूत रामचंद्र मेघवाल ने 02 दिसम्बर 1971 को देश के लिए शहादत दी । मथानिया गाँव की लाल मिर्च के साथ अब यहाँ के मसाले की अपनी पहचान देश में बना रहें हैं । ●सैटेलाइट अस्पताल  ●राजकीय उच्च माध्यमिक विद्यालय  ●यशोदा देवी राजकीय उच्च माध्यमिक विद्यालय  ●राजकीय कन्या महाविद्यालय
सना खान
सना खान (जन्म 1 अगस्त 1987) एक भारतीय अभिनेत्री, मॉडल और नर्तकी है। सना ने शुरू में मॉडलिंग के साथ अपने कैरियर शुरू किया और फिर विज्ञापन और फीचर फिल्मों के माध्यम से मीडिया में प्रवेश किया। उन्होंने दक्षिण भारतीय फिल्म में अभिनय, टीवी पर वाणिज्यिक और टेलीविजन रियलिटी शो किया है। के बारे में 5 सना में और फिल्मों में 50 14 से अधिक है, के रूप में विज्ञापित काम किया। सना खान ने 2020 मे शोबिज की दुनिया को छोड़कर इस्लाम को पूरी तरह से अपना लिया
सना खान मुंबई में अपनी मां के साथ रह रही थी।सना खान अब अपनी शादीशुदा जिन्दगी मुफ्ती अनस के साथ बीता रही है।
निडोसाइट
निडोसाइट (cnidocyte) निडारिया (cnidaria) नामक जीववैज्ञानिक संघ के प्राणीयों - जिनमें समुद्री मूँगा, हाइड्रा, जेलिमछली (जेलिफ़िश) शामिल हैं - में पाई जाने वाली एक विस्फोटक कोशिका (सेल) होती है। कोशिकाओं में एक विष से भरा हुआ निमैटोसिस्ट (nematocyst) या निडोसिस्ट (cnidocyst) नामक कोशिकांग होता है जिसे यह प्राणी परभक्षियों से बचने के लिये या फिर अपने ग्रास को मारने के लिये कोशिका में विस्फोट करके बाहर की ओर चला देते हैं। जब एक साथ कई निडोसाइटों द्वारा चलाए गये निमैटोसिस्टों का प्रहार किसी अन्य प्राणी पर होता है तो उसे चोट लगती है या वह मूर्छित हो जाता है या, अगर वह छोटा है, तो मर जाता है। यही कारण है कि जेलिमछली के टेन्टेकल लगने पर मानव व अन्य प्राणियों को काटे जाने का एहसास होता है और जिस शरीर के भाग का उनके साथ स्पर्श होता है उसे हानि पहुँचती है।
कुरी, भोपालगढ़
कुरी एक छोटासा गांव है जो भारतीय राज्य राजस्थान के जोधपुर ज़िले के भोपालगढ़ तहसील में आता है। २०११ की जनगणना के अनुसार कुरी की जनसंख्या ३२४१ है। .
अरुणाचल स्काउट्स
अरुणाचल स्काउट भारतीय सेना की एक पैदल सेना रेजिमेंट है। यह अरुणाचल प्रदेश में भारत-तिब्बत सीमा की रक्षा के लिए बनायी गयी है। यह रेजिमेंट पर्वत युद्ध में माहिर है।
चीन के साथ सीमा की रक्षा के लिए शानदार लद्दाख स्काउट्स की तर्ज पर अरुणाचल स्काउट जुटाने के प्रस्ताव को पूर्व भारतीय सेना प्रमुख व अरुणाचल प्रदेश, के राज्यपाल जनरल जे जे सिंह ने 2008 में इसका प्रस्ताव दिया था। केंद्रीय मंत्रिमंडल ने 2009 में इसे मंजूरी दे दी। नई बटालियन असम रेजीमेंट से बनाई गयी। पहली बटालियन 2010 में सामने आयी, और दूसरी 2012 में। 1 मई 2012 को, पहली बटालियन को तिब्बत से जुड़ी अरुणाचल प्रदेश की सीमा सुरक्षा की प्राथमिक जिम्मेदारी प्रदान की गयी।
शिव निवास पैलेस
शिव निवास पैलेस उदयपुर के महाराणा का पूर्व निवास है। अत्यंत ही खुबसुरत दिखने वाला यह महल पिछोला झील के तट पर बसा है।
यह सिटी पैलेस, उदयपुर के दक्षिण में बसा हुआ एवं इसपर काम की शुरुआत महाराणा सज्जन शम्भू सिंह (१८८७-१८८४) के द्वारा की गयी थी। जिसका समापन उनके उत्तराधिकारी महाराणा फतेह सिंह के २०वी सदी के आरम्भ में किया गया।
अपने अतिथिशाला के दिनों में इसकी भव्यता देखते बनती थी एवं इसने कई पार्टिया आयोजित होती थी। इन शाही दावतों में विश्व के महत्वपूर्ण व्यक्ति सम्मिलत होते थे, जिसमे यूनाइटेड किंगडम के जॉर्ज व् एवं प्रिंस ऑफ़ वेल्स एडवर्ड्स भी थे।
१९५५ में जब भागवत सिंह मेवाड़ के राजा बने, तब उस समय इसको भव्यता को बनाये रखना शाही परिवार के लिए ये काफी मुश्किल सिद्ध हो रहा था। शाही परिवार के स्वामित्व में उस समय कई महल थे एवं उन सबकी भी भव्यता को कायम रखने में काफी परेशानी हो रही थी। उसी दौरान उन्होंने लेक पैलेस को उन्होंने होटल में परिवर्तित किया था जो अच्छी आय का माध्यम बन रहा था। इसको देखते हुए उन्होंने शिव निवास एवं फ़तेह प्रकाश पैलेस को विलासिता (लक्ज़री) होटल में बदलने का निर्णय लिया १९८२ में ४ वर्षों के लम्बी मेहनत के बाद शिव निवास पैलेस को होटल के तौर पर परिवर्तित कर दिया गया। शुरू से ही इसकी भव्यता लोगों को आकर्षित करती थी इसलिए जब इसे होटल के तौर पर खोला गया तब इसकी लोकप्रियता बढ़ने में ज्यादा दिन नहीं लगे। यहाँ पर रुकना एक राजसी अहसास के जैसा हैं और इतिहास के उन पलो में लौटना है। जब यहाँ राजा या रानी रहा करते थे, यही बात व्यक्ति को यहाँ वापस लौटने के लिए मजबूर करती है। इन सबके बाद पिछोला झील के तट पर बसा होना इसकी खूबसुरती में चार चाँद लगाता हैं।
इस महल तक पहुंचे के यातायात के कई साधन उपलब्ध हैं एयरपोर्ट से इसकी दूरी २६ किलोमीटर की है। रेलवे स्टेशन से इसकी दूरी ४ किलोमीटर हैं, एवं मुख्या बस अड्डे से इसकी दूरी १ किलोमीटर की है।
इस होटल की वास्तुकला प्राचीन राजपूत शैली की हैं जो अपने वृहद महलों के लिए हमेशा से विख्यात रहा है। इसकी आतंरिक साज साज में हाथी दांत, मोतियों, गिलास मोसैक्स एवं फ्रेस्कोस पेंटिंग्स का प्रयोग किया है। इनमे से ज्यादातर खाजा उस्ताद एवं कुंदन लाल की कलाकृति हैं जिसे तत्कालीन महाराजा ने खास तौर इन चीज़ों को सीखने के लिए लंदन भेजा था। लंदन से उन्होंने गिलास-मोज़ेक डिज़ाइन एवं फ्रेस्को पेंटिंग सीखकर उन्होंने यहाँ उसका प्रयोग किया। आरंभिक दिनों में इस होटल में ९ सुइट्स थे जो सभी भूमि तल पर ही थे। लेकिन होटल में जब इसे परिवर्तित किया जाने लगा तब इसके दुसरे माले में ८ अपार्टमेंट और जोड़े गए। वर्तमान में इस होटल में ३६ गेस्ट रूम हैं जो इस प्रकार है।जब से इसे होटल में परिवर्तित किया गया तब से यह कई मेहमानों की आगवानी हैं जिसमे संमिलित हैं महारानी एलिज़ाबेथ I, नेपाल नरेश, ईरान के शाह एवं जैकलिन कैनेडी एवं अन्य कई प्रसिद्ध व्यक्ति।
गलुआपुर इण्टर कॉलेज
गलुआपुर इण्टर कॉलेज राजकीय सहायता प्राप्त इंटर कॉलेज है जो कानपुर देहात जिला के अंतर्गत डेरापुर तहसील में रुरा-डेरापुर रोड पर गलुआपुर नामक एक छोटे से ग्राम में स्थित है। यह विद्यालय उत्तर प्रदेश माध्यमिक शिक्षा परिषद इलाहबाद से मान्यता प्राप्त है।
इस स्कूल की स्थापना वर्ष १९५० में स्वतंत्रता संग्राम सेनानी शम्भू दयाल चतुर्वेदी ने उच्च प्राथमिक विद्यालय के रूप में की थी। प्रारम्भ में इस विद्यालय में केवल तीन कक्ष थे। वर्ष १९६६ में यह विद्यालय हाई स्कूल में उच्चीकृत हो गया। वर्ष १९६७ में विज्ञान विषय की हाई स्कूल की मान्यता मिली। वर्ष १९७० में यह विद्यालय मानविकी वर्ग में १०+२ की कक्षाओं के लिए उच्चीकृत हुआ। वर्ष १९७२ में इण्टर कक्षाओं की विज्ञान वर्ग में मान्यता मिली।
उत्तर मध्य रेलवे के रेलवे स्टेशन रूरा से दक्षिण दिशा में रूरा - डेरापुर रोड पर ८ किलोमीटर दूरी पर पूर्व की ओर स्थित है। (हाई स्कूल स्तर के लिए)
परभक्षण
परभक्षण एक जैविक अंतरक्रिया है, जिसमें एक जीव, परभक्षी, दूसरे जीव की हत्या कर उसे खा जाता है। परभक्षण हेतु परभक्षी या तो सक्रिय रूप से शिकार की तलाश करते रहते हैं, या छुप कर उनके आने का इंतजार करते हैं। जैसे ही उन्हें शिकार दिखाई देता है, वे उस पर हमला कर देते हैं। इसमें कभी सीधा तो कभी कभी पीछा कर के हमला करना भी शामिल होता है। यदि हमला सफल होता है तो परभक्षी उसे मार कर उसके न खाने लायक भागों को हटा कर उसे खा लेता है।
धम्म लान्ना लिपि
धम्म लान्ना (या, ताय थाम लिपि), ब्राह्मी लिपि से उत्पन्न एक लिपि है जो तीन आधुनिक भाषाओं (उत्तरी थाई भाषा, ताई लू तथा खून्) को लिखने के लिये प्रयुक्त होती है।
बारी, भारत
बारी (Bari) भारत के राजस्थान राज्य के धौलपुर ज़िले में स्थित एक नगर व नगरपालिका है।
बारी में कई वर्षों तक राजा राम सिंह ने शासन करा था। यहाँ कई मंदिर हैं, और यहाँ का काली माता मंदिर प्रसिद्ध है।
बारी अपने लाल रंग के बलुआ पत्थर (सैंडस्टोन) के लिए जाना जाता है। दिल्ली व आगरा के कई प्रसिद्ध स्थापत्य हैं जो बारी क्षेत्र से लिए गए बलुआ पत्थर से बने हैं, जिनमें दिल्ली का लाल क़िला, हुमायूँ का मकबरा व राष्ट्रपति भवन और आगरा का किला शामिल हैं। कई स्थानीय स्थापत्य भी इसी बलुआ पत्थर के बने हैं, जैसे कि बारी क़िला, तलाब-ए-शाही, धौलपुर महल और निहाल मिनार। आधुनिक काल में दिल्ली का अक्षरधाम मंदिर भी इसी पत्थर का बनाया गया था।
राष्ट्रीय जलविज्ञान संस्थान, रूड़की
राष्ट्रीय जलविज्ञान संस्थान (National Institute of Hydrology (NIH)) 1978 भारत सरकार के जल संसाधन मंत्रालय के अन्तर्गत एक सोसायटी है जो जलविज्ञान के क्षेत्र में कार्यरत एक अनुसंधान संस्थान है। इसका मुख्यालय रुड़की में स्थित है और १९८७ से कार्यरत है।
इस संस्थान का उद्देश्‍य जलविज्ञान के समस्‍त पहलुओं पर वैज्ञानिक कार्यों में सहयोग देने के साथ-साथ व्‍यवस्‍थित रूप से इनका समन्‍वयन तथा प्रसार करना है। संस्‍थान का मुख्‍यालय रूड़की (उत्‍तराखंड) में स्‍थित है तथा बेलगांव, जम्‍मू, काकीनाडा एवं सागर में इसके चार क्षेत्रीय केंद्र तथा गुवाहटी एवं पटना में दो बाढ़ प्रबंधन अध्‍ययन केंद्र स्‍थित हैं।
सिक्किम स्काउट्स
लगभग एक सदी के लिए एक ब्रिटिश राज्य और फिर भारतीय संरक्षित क्षेत्र रहने के बाद, सिक्किम 1975 में भारत का एक राज्य बन गया। यह क्षेत्र चीन के साथ 222 किमी (138 मील) की सीमा साझा करता है। चीन ने स्पष्ट रूप से सिक्किम को सन् 2000 तक एक भारतीय राज्य के रूप में नहीं पहचान था और सिक्किम के सबसे उत्तरी हिस्से को जिसे भारत "फिंगर एरिया" के रूप संदर्भित करता है पर अपना दावा करता रहा। भारत-चीन युद्ध के दौरान सिक्किम की सीमा पर भी कुछ लड़ाई देखी गयी। 1967 के दौरान भी चोल विवाद पर अनेक झड़पें हुईं।2008 में , वहाँ छोटी घुसपैठ और झड़पों हुई थीं। 2014 तक की जानकारी अनुसार भारतीय सेना और भारत-तिब्बत सीमा पुलिस (आईटीबीपी) की कई इकाइयाँ सिक्किम में तैनात हैं। ऐतिहासिक दृष्टि से, इन सैनिकों को स्थानीय आबादी से नहीं बल्कि भारत के अन्य भागों से तैयार किया गया है।
रेजिमेंट शुरू में एक बटालियन के रूप में की बनाई थी, और इसका भविष्य विस्तार आबादी के छोटे आकार की के कारण सीमित है। पहली बटालियन की योजनागत ताकत 934 है, जिसमें 28 कमीशन प्राप्त अधिकारी, 44 जूनियर कमीशंड ऑफिसर और 862 जवानों हैं।
सिक्किम स्काउट 11 गोरखा राइफल्स के साथ संबद्ध(जुड़ी हुई) है, और उनका झंडा व प्रतीक चिह्न ही प्रयोग करती है। सिक्किम स्काउट्स के सैनिकों को पहाड़ युद्ध की रणनीति में प्रशिक्षित किया जाता है। रेजिमेंट के सदस्यों में ज्यादातर स्थानीय लोगों हैं, और सिक्किम के पहाड़ी इलाके में जीवित रहने के लिए, पूर्व आवश्यक कौशल के साथ काफी परिचित हैं। उनके प्रशिक्षण में उन्हें युद्ध के आधुनिक तरीके व सैन्य अनुशासन सिखाया जाता है। भारतीय सेना को अतिरिक्त लाभ है, वे अधिक आसानी से स्थानीय लोगों से जानकारी प्राप्त कर सकते हैं, क्योंकि वे एक ही संस्कृति के हैं और एक ही भाषा बोलते हैं। रेजिमेंट को सिक्किम की सीमाओं, व विशेष रूप से चीन के साथ लगी उच्च पहाड़ी दर्रों वाली उत्तर-पूर्वी सीमा की रखवाली का काम सौंपा जाएगा।
अकबरपुर इण्टर कॉलेज
अकबरपुर इण्टर कॉलेज एक उच्चतर माध्यमिक विद्यालय है जो भारत के उत्तर प्रदेश राज्य में कानपुर देहात जिले में स्थित है। यह राज्य सरकार द्वारा सहायता प्राप्त संस्था है तथा उत्तर प्रदेश माध्यमिक शिक्षा परिषद इलाहाबाद द्वारा मान्यता प्राप्त है।
यह इण्टर कॉलेज अकबरपुर, कानपुर देहात में अकबरपुर -रूरा रोड पर कालिका देवी मंदिर के निकट स्थित है। कानपुर-आगरा राष्ट्रीय राजमार्ग से लगभग ३०० मीटर दूरी पर है।
इस विद्यालय की स्थापना वर्ष १९५२ में उच्च प्राथमिक विद्यालय के रूप में हुई। वर्ष १९६० में हाई स्कूल में उच्चीकृत हुआ और वर्ष १९६४ में १०+२ स्तर की मान्यता प्राप्त हुई|यह भवन शैक्षिक कार्यक्रमों एवं साहित्यिक गोष्ठियों के लिए है।
( हाई स्कूल स्तर )
सरदार वल्लभ भाई पटेल कृषि एवं प्रौद्योगिकी विश्वविद्यालय
सरदार वल्लभ भाई पटेल कृषि एवं प्रौद्योगिकी विश्वविद्यालय उत्तर प्रदेश का एक विश्वविद्यालय है। इसकी स्थापना ०२ अक्टूबर सन २००० को उत्तर प्रदेश कृषि विश्वविद्यालय अधिनियम (संशो.) १९५८ के अनुसार हुई थी। इसका उद्घाटन २८ मार्च २००२ को हुआ। यह उत्तर प्रदेश सरकार तथा भारतीय कृषि अनुसंधान परिषद द्वारा वित्तपोषित एवं विश्वविद्यालय अनुदान आयोग द्वारा मान्यता प्राप्त है। यह उत्तर प्रदेश के मेरठ जनपद में स्थित है।
विमान ट्रेन
विमान ट्रेन अक स्वचालित लोग प्रस्तावक हॅ जो हार्ट्सफील्ड जैक्सन अटलांटा इंटरनेशनल एयरपोर्ट में स्थापित है।
लोग प्रस्तावक
लोग प्रस्तावक या स्वचालित लोग प्रस्तावक (एपीएम) जन परिवहन प्रणाली का एक प्रकार है।
विवेकानन्द शर्मा
विवेकानन्द शर्मा (1938 - 10 सितम्बर, 2006) फीजी के एक राजनेता एवं धार्मिक कार्यकर्ता थे। वे फीजी एवं अन्य देशों में हिन्दी के उन्नयन के लिये प्रसिद्ध हैं।
भारत में संस्कृत
संस्कृत यद्यपि भारत की सबसे प्राचीन भाषा मानी जाती है। इस कारण भारत में संस्कृत होना स्वाभाविक है। संस्कृत भाषा को "देववाणी" भी कहा जाता है। भारत में आदिकालों से संस्कृत भाषा चली आ रही है।
संस्कृत भाषा मुख्यतः भारत की ही भाषा है इस कारण भारत में संस्कृत के शैक्षणिक संस्थानों की कोई कमी नहीं है इस वज़ह विभीन्न राज्यों में संस्थान खोले गए हैं। जो कुछ इस प्रकार है - सरकारी संस्कृत विश्वविद्यालय ,वाराणसी ,जगदगुरु रामानंदाचार्य राजस्थान संस्कृत विश्वविद्यालय तथा राष्ट्रीय संस्कृत संस्थान इत्यादि संस्कृत के साधन है।
नेपाल में संस्कृत
नेपाल राष्ट्र में मुख्यतया नेपाली, मैथिली तथा हिन्दी भाषा बोली जाती है। लेकिन नेपाल में संस्कृत भाषा भी बोली जाती है इस कारण नेपाल में काफी शैक्षणिक विद्यालय तथा संस्थाए भी है। । नेपाल में नेपाल संस्कृत विश्वविद्यालय भी है इस कारण यहां पर संस्कृत भाषा की विद्या दी जाती है।
पृष्‍ठ संक्रियक
वे पदार्थ जो दो द्रवों या एक द्रव एवं एक ठोस के बीच पृष्ठ तनाव को कम कर देते हैं, उन्हें पृष्‍ठ संक्रियक (Surfactants) कहते हैं। इनका उपयोग अपमार्जक के रूप में, भिगोने वाले पदार्थ के रूप में, पायसीकारक (emulsifiers) के रूप में, झागकारक के रूप में या परिक्षेपक (dispersant) आदि के रूप में होता है।
नगरी, आन्ध्र प्रदेश
नगरी (Nagari) भारत के आन्ध्र प्रदेश राज्य के चित्तूर ज़िले में स्थित एक शहर है। यह नगरी मण्डल का मुख्यालय है।
लांस नायक हनमनथप्पा
लांस नायक हनमनथप्पा (उम्र ३३ वर्ष) एक भारतीय सैनिक थे जो सियाचिन में एक हिमस्खलन में फंस गये थे और ६ दिन तक ४५ डिग्री सेल्सियस में लगभग ३३ फीट की गहराई से उन्हें जीवित निकाला गया। इसके बाद उनकी सघन चिकित्सा चली किन्तु ११ फरवरी २०१६ को दिल्ली के सैनिक अस्पताल में उनकी में मृत्यु हो गई। इन्हें कई दिनों तक चिकित्सालय में भर्ती रखा गया लेकिन उनकी दशा बिगड़ती गयी और अन्ततः ११ फरवरी २०१६ को इनका निधन हो गया।
भोपालगढ़ तहसील
भोपालगढ़ तहसील पश्चिमी भारत में राजस्थान राज्य के जोधपुर जिले में एक तहसील है। तहसील के लिए मुख्यालय भोपालगढ़ शहर है। भोपालगढ़ तहसील जोधपुर जिले की 13 तहसीलों में से एक पूर्वी तहसील है। यह उत्तर और पूर्व में नागौर जिले, दक्षिण में पिपार शहर तहसील, दक्षिण पश्चिम में जोधपुर तहसील और पश्चिम में बावड़ी तहसील की सीमाओं से घिरी हुई है। भोपालगढ़ पंचायत समिति में 35 ग्राम पंचायत और 116 गाँव हैं। एमरी पत्थर के लिए प्रयुक्त खनिज और पत्थर भोपालगढ़ में पाए जाते हैं। भोपालगढ़ तहसील में मुख्य रूप से बाजरे, मूंग, मोठ, सीसम (तिल), ज्वार और कपास के साथ रबी की फसलों फसलों की खेती की जाती है।
मण्डोर तहसील
मण्डोर तहसील एक तहसील है जो राजस्थान के जोधपुर में स्थित है।  जोधपुर ज़िले की सेंट्रल तहसील है। इनके अलावा जोधपुर में ओसियां तहसील ,बालेसर तहसील ,लूणी तहसील ,फलोदी तहसील ,शेरगढ़ तहसील ,बाप तहसील ,बावड़ी तहसील भोपालगढ़ तहसील इत्यादि तहसीलें है।
प्राग्ज्ञान
किसी चिकित्सक द्वारा किसी रोगी के रोग की भविष्य की स्थिति के बारे में किये गये प्रागुक्ति (prediction) को चिकित्साशास्त्र की भाषा में प्राग्ज्ञान (प्राक् + ज्ञान ; Prognosis) या पूर्वानुमान कहते हैं। यह एक प्रकार का चिकित्सीय निर्णय है। रोगों से सम्बन्धित सांखिकीय आंकडों के आधार पर प्राग्ज्ञा की जाती है।
२०वीं शताब्दी से यह शब्द गैर-चिकित्सकीय सन्दर्भ में भी प्रयोग किया जाने लगा।
प्रादेशिक प्रतिनिधित्व प्रणाली
प्रादेशिक प्रतिनिधित्व प्रणाली के अंतर्गत संपूर्ण भूभाग को विभिन्न निर्वाचन क्षेत्रों में बांट दिया जाता है और प्रत्येक निर्वाचन क्षेत्र से एक व्यक्ति या प्रतिनिधि निर्वाचित होता है।  और 87 वे संविधान संशोधन 2003 के द्वारा 2001 की जनगणना आधार रखा
इस प्रतिनिधित्व के अन्तर्गत किसी क्षेत्र को निर्वाचन कराने केलिए कई भागों में बांटा जाता है। प्रत्येक निर्वाचन क्षेत्र से एक ही सदस्य का चुनाव किया जाता है। इसे भौगोलिक या क्षेत्रीय प्रतिनिच्छिात्व भी कहा जाता है। सुविधा की दृष्टि से निर्वाचन क्षेत्रों की संख्या कम करके एक निर्वाचन क्षेत्र से कई सदस्ज्ञयों का भी चुनावकिया जा सकता है। जिस चुनाव क्षेत्र से केवल एक ही सदस्य चुना जाता है, उसे एक सदस्यीय निर्वाचन क्षेत्र तथा जिस क्षेत्र सेएक साथ कई सदस्य चुने जाते हैं, उसे बहुदसदस्यीय निर्वाचन क्षेत्र कहा जाता है। एक सदस्यीय निर्वाचन क्षेत्र अपेक्षाकृत भौगोलिकदृष्टि से छोटे और कम जनसंख्या वाले क्षेत्र होते हैं और कई बार राजनीतिक विभाजन के अनुरूप ही होते हैं। भारत तथा फ्रांसमें ऐसे ही निर्वाचन क्षेत्र हैं। इस प्रणाली में सामान्य तौर पर मतों के बहुमत के आधार पर ही परिणाम घोषित किया जाता है। इसकाप्रमुख गुण इसकी सरलता है। इसमें दलों की संख्या भी सीमित रहती है। लेकिन अनेक विद्वानों ने इस प्रणाली की भी आलोचनाकी है। इस प्रणाली के आधार पर चुना हुआ व्यक्ति केवल एक ही हित का प्रतिनिधित्व करता है, क्षेत्र के बाकी हित बिना प्रतिनिक्तिात्व के रह जाते हैं। इसकी आलोचना करते हुए जी0डी0एच0 कोल ने लिखा है-”वास्तविक लोकतन्त्र केवल एक सर्वशक्तिमानप्रतिनिधि सभा में नहीं, बल्कि व्यवसायिक प्रतिनिधि निकायों के एक संयुक्त संगठन में पाया जाता है।” प्रादेशिक प्रतिनिधित्व के दोषोंको देखते हुए कुछ विद्वान व्यवसायिक आधार पर प्रतिनिधित्व का समर्थन करते हैं। इसी कारण डुग्विट ने कहा है-”व्यवसाय,सम्पत्ति, वाणिज्य, उद्योग-धन्धे यहां तक कि विज्ञान और धर्म आदि राष्ट्रीय जीवन की समस्त शक्तियों को प्रतिनिधित्व प्राप्त होनाचाहिए। आज इस पद्धति के दोषों को दूर करने के लिए फ्रांस तथा आयलैण्ड में एकल हस्तांतरणीय मत प्रणाली को ही अपनायाजा रहा है। यह आनुपातिक प्रतिनिधित्व प्रणाली का ही एक रूप है।
भीकमकौर
भीकमकौर या भीकमकोर जिसे राजस्थानी भाषा में बिंकोर के नाम से पुकारा जाता है एक गांव है जो राजस्थान राज्य के जोधपुर ज़िले और ओसियां तहसील के अंतर्गत आता है। इनके नज़दीकी गांवों में खाबड़ा खुर्द चेराई है।
कोयला भारती
'कोयला भारती' भारत कोकिंग कोल लिमिटेड धनबाद की तरफ से छपने वाली पत्रिका है। प्रत्येक छमाही में इसका प्रकाशन किया जाता है। प्रत्येक वर्ष गणतन्त्र दिवस और स्वतन्त्रता दिवस के अवसर पर इसका विमोचन किया जाता है। अब तक इस पत्रिका के कुल 24 अंक प्रकाशित किए जा चुके हैं। इस पत्रिका में साहित्य की सभी विधाओं से संबंधित सामग्री प्रकाशित करने का प्रयास किया जाता है। इसमें प्रमुख रूप से चिकित्सा विज्ञान, पर्यटन, कविता, कहानी, राजभाषा चिंतन से संबंधित आलेख से प्रमुखता से प्रकाशित किए जाते हैं। देश भर में कई राष्ट्रीय सम्मेलनों में इस पत्रिका को श्रेष्ठ विषयवस्तु के लिए कई बार सम्मानित भी किया जा चुका है।
धनबाद राजभाषा संदेश
नगर राजभाषा कार्यान्वयन समिति धनबाद द्वारा प्रत्येक छमाही में प्रकाशित की जाने वाली पत्रिका "धनबाद राजभाषा संदेश" राजभाषा हिन्दी को ऊंचाइयों तक पहुँचाने के उद्देश्य से प्रकाशित की जाती है। प्रत्येक छमाही में समिति की बैठक के अवसर पर पत्रिका का विमोचन गृह मंत्रालय के अधिकारियों की मौजूदगी में किया जाता है। इस पत्रिका के संपादक श्री दिलीप कुमार सिंंह, सचिव, नगर राजभाषा कार्यान्वयन समिति धनबाद हैं ।
पत्रिका के नवीनतम अंक पढ़ने के लिए निम्नलिखित लिंक पर जाएं-
https://web.archive.org/web/20190703045644/https://www.hindionnet.com/p/blog-page_6.html
सतत चर एवं असतत चर
गणित में चर स्तत या अस्तत हो सकते हैं। यदि कोई चर, दो वास्तविक मानों के बीच के सभी वास्तविक मान ग्रहण कर सकता है तो कहा जाता है कि वह चर इन दो मानों के बीच स्तत (continuous) है। किन्तु यदि कोई चर दो मानों के बीच सभी वास्तविक मानों को नहीं ग्रहण कर सकता बल्कि केवल कुछ ही मान ग्रहण कर सकता है तो उस चर को अस्तत चर (discrete variable) कहते हैं। ऐसा भी सम्भव है कि कोई चर संख्या रेखा के कुछ भाग (रेंज) में सतत हो जबकि किसी अन्य भाग में असतत।
ओसियां तहसील
ओसियां तहसील भारतीय राज्य राजस्थान के जोधपुर ज़िले की ११ तहसीलों में से एक है। इस तहसील का बोर्डर फलोदी तहसील से लगता है तथा उत्तर दिशा में नागौर जिला से भी। ओसियां तहसील के दक्षिण पूर्व से भोपालगढ़ तहसील तथा बावड़ी तहसील लगती है तहसील में कुल २४९ गांव है।
राजभाषा सप्ताह
हिन्दी सप्ताह को हिन्दी दिवस के आस पास के दिनों में हिन्दी भाषा के विकास के लिए बनाया जाता है। इसे मुख्यतः सरकारी कार्यालय में इसे मनाया जाता है। इसके अलावा यह विद्यालय आदि में भी कई तरह के प्रतियोगिता के रूप में मनाया जाता है।
इसका मुख्य उद्देश्य हिन्दी दिवस के प्रचार के साथ ही कार्यालय और विद्यालय में हिन्दी भाषा के महत्व को समझाना और उसे बढ़ावा देना है।
संख्या रेखा
संख्या रेखा या वास्तविक रेखा एक सरल रेखा है जिसका उपयोग वास्तविक संख्याओं (धन पूर्णांक, ऋण पूर्णांक, परिमेय संख्याएं, अपरिमेय संख्याएँ आदि) को प्रदर्शित करने के लिये किया जाता है। इस रेखा पर वास्तविक संख्याएँ एक बिन्दु के रूप में दिखायी जातीं हैं। उदाहरण के लिये, पार्श्व चित्र में कुछ संख्याएं (शून्य, १, २, -१, -२, पाई, e आदि) संख्या रेखा पर दिखायी गयीं हैं।
चिकित्सा सूचनाविज्ञान
स्वास्थ्य सेवाओं के क्षेत्र में प्रयुक्त सूचनाविज्ञान को चिकित्सा सूचनाविज्ञान (Health informatics या medical informatics, nursing informatics) कहते हैं। यह एक अन्तरविषयी क्षेत्र है जो स्वास्थ्य सूचना प्रौद्योगिकी का उपयोग करके स्वास्थ्य सेवा को अधिक गुणवत्तपूर्ण एवं अधिक दक्ष (कम खर्चीला तथा अधिक उपलब्ध) बनाता है। चिकित्सा सूचनाविज्ञान के अन्तर्गत सूचना विज्ञान, कम्प्यूटर विज्ञान, समाज विज्ञान, प्रबन्धन शास्त्र, आदि आते हैं।
चिकित्सा सूचनाविज्ञान के अन्तर्गत आने वाले कुछ औजार ये हैं- कम्प्यूटर, चिकित्सा मार्गदर्शन (clinical guidelines), आयुर्विज्ञान की शब्दावली तथा सूचना और संचार प्रौद्योगिकी आदि। चिकित्सा सूचनाविज्ञान का उपयोग नर्सिंग, नैदानिक सेवा, दन्तचिकित्सा, फार्मेसी, लोकस्वास्थ्य, व्यावसायिक चिकित्सा, भौतिक चिकित्सा, जैवचिकित्सीय अनुसंधान, वैकल्पिक चिकित्सा आदि क्षेत्रों में होता है।